pythainlp/thai-wiki-dataset-v3 huggingface dataset:
ฟาโรห์ทวอสเรต

ทวอสเรต (Twosret) หรือ ทาโวสเรต, เทาสเรต (Tawosret, Tausret; สวรรคต 1189 ปีก่อน ค.ศ.) เป็นกษัตริย์และฟาโรห์องค์สุดท้ายในราชวงศ์ที่สิบเก้าแห่งอียิปต์
ชื่อของพระองค์ถูกบันทึกในข้อสรุปของแมนิโธว่า ธูโอริส ผู้ที่โฮเมอร์เรียกว่าโพลีบุส สามีของอัลคันดรา และในช่วงเวลาที่ (เมือง) ทรอยถูกยึด กล่าวกันว่า พระองค์ปกครองอียิปต์เป็นเวลา 7 ปี แต่ในภาพนี้รวมระยะเวลาครองราชย์ 6 ปีของฟาโรห์ซิพตาห์ ฟาโรห์ก่อนหน้า ทรอสเรตจึงถือเอาปีครองราชย์ของฟาโรห์ซิพตาห์เป็นของพระองค์เอง ขณะที่ระยะเวลาครองราชย์ที่แท้จริงของพระองค์อาจอยู่ได้ 1 ปีครึ่งใน  1191 ถึง 1189 ปีก่อน ค.ศ. ตัวเลขในปัจจุบันมักเขียนเป็นสองปีแทน การขุดค้นของมหาวิทยาลัยแอริโซนาอียิปต์แอ็กซ์เพดิชัน (University of Arizona Egyptian Expedition)
== อ้างอิง ==
==บรรณานุกรม==
Gae Callender, "The Cripple, the Queen & the Man from the North", KMT, Vol:17 No.1, Spring 2006, pp.&nbsp;49–63
Leonard H. Lesko, "A Little More Evidence for the End of the Nineteenth Dynasty", Journal of the American Research Center in Egypt, Vol. 5, (1966), pp.&nbsp;29–32 (accessible through JSTOR)
Richard H. Wilkinson (ed.), Tausret: Forgotten Queen & Pharaoh of Egypt, Oxford University Press, 2012.
ทาวอสเรต
ทาวอสเรต
ทาวอสเรต
ราชินีแห่งอียิปต์โบราณ
ฟาโรห์หญิง
ฟาโรห์เคเปอร์เคเปอร์รูเร ไอย์

ฟาโรห์ไอย์ ปกครองอียิปต์อยู่เพียง 4 ปี แต่อำนาจที่แท้จริงกลับตกอยู่ในมือขุนนางฝ่ายทหารอีกคนคือ
โฮเรมเฮบ ที่มีอำนาจชี้ขาดอยู่เบื้องหลังราชบัลลังก์ โฮเรมเฮบได้รับใช้ฟาโรห์ตั้งแต่ฟาโรห์อเมนโฮเตปที่สาม ฟาโรห์แอเคนาเทน และ ตุตันคามุนเมื่อไอย์สวรรคต โฮเรมเฮบจึงขึ้นครองราชย์และลบพระนามของไอย์ทั้งหมดทั่วราชอาณาจักร
เมื่อฟาโรห์ตุตันคามุนสวรรคตโดยไม่มีผู้สืบสกุล จะมีเพียงราชินี "อังเซนามุน" ซึ่งปราศจากอำนาจ
เราทราบจากบันทึกโบราณว่านางผู้สิ้นหวังตัดสินใจเขียนจดหมายไปถึงกษัตริย์ฮิตไทต์ซึ่งเป็น
มหาอำนาจในตุรกีและซีเรีย เพื่อให้ส่งพระโอรสมาเป็นคู่ครองของนาง ในตอนแรกกษัตริย์
ฮิตไทต์แปลกใจกับคำขอนี้มากและมองเห็นโอกาสทางลัดที่จะได้อาณาจักรอียิปต์มาอยู่ใต้อำนาจ จึงจัดการส่งเจ้าชายชื่อซานนันซาไปตาคำขอ แต่โชคร้ายเจ้าชายผู้นี้ถูกสังหารโดยฝ่ายอียิปต์แถบชายแดน อังเซนามุนที่ปราศจากทางเลือกจึงจำต้องอภิเษกกับไอย์ ข้าราชสำนักผู้ชรา อาจมีศักดิ์เป็นปู่ของนาง และกลายเป็นราชินีของไอย์ซึ่งขึ้นครองบัลลังก์เป็นฟาโรห์องค์ใหม่
ในวัฒนธรรมร่วมสมัย ฟาโรห์ไอย์ และฟาโรห์ตุตันคาเมน ได้ถูกอ้างอิงถึงในนวนิยายเรื่อง กฤตยา โดย ทมยันตี ซึ่งบทประพันธ์เรื่องดังกล่าวได้ถูกดัดแปลงเป็นละครโทรทัศน์ออกอากาศทางช่อง 3 เมื่อปี พ.ศ. 2532 นำแสดงโดย ฉัตรชัย เปล่งพานิช, ชุดาภา จันทเขตต์
== อ้างอิง ==
ฟาโรห์ยุคราชวงศ์ที่สิบแปด
บุคคลในศตวรรษที่ 14 ก่อนคริสตกาล
มังกรอเมริกัน: เจค ลอง

มังกรอเมริกัน: เจค ลอง เป็นการ์ตูนทีวีแอนิเมชัน ที่ออกอากาศในประเทศไทยทางช่อง ดิสนีย์ แชนเนล และ สถานีโทรทัศน์สีกองทัพบกช่อง 7 มีเรื่องราวเกี่ยวกับ เจค ลอง เด็กชายอายุ 13 ปี ซึ่งเป็นชาวอเมริกันเชื้อสายจีนที่อาศัยอยู่ในเมืองนิวยอร์ก แต่เขามีความลับอยู่อย่างหนึ่งคือ เขาเป็นมังกร
 
การ์ตูนอเมริกัน
การ์ตูนทีวีแอนิเมชัน
รายการโทรทัศน์ช่องดิสนีย์แชนแนล
รายการโทรทัศน์ช่องดิสนีย์เอ็กซ์ดี
โทรทัศน์อเมริกันเชื้อสายจีน
ยอดมนุษย์อเมริกันเชื้อสายจีน
ตัวละครชาวอเมริกันเชื้อสายจีน
ตัวละครที่เป็นนักสเกตบอร์ด
การ์ตูนทีวีแอนิเมชันตะวันตกที่ได้รับอิทธิพลจากสื่ออนิเมะ
รายการโทรทัศน์ที่มีฉากในนครนิวยอร์ก
ซูเปอร์ฮีโรเด็ก
ซูเปอร์ฮีโรวัยทีน
ตัวละครที่เป็นนักเรียนชั้นมัธยมศึกษาตอนต้น
แอนิเมชันข้ามฝั่ง
สปายสาวคูณสาม

สปายสาวคูณสาม หรือ โททอลลี สปายส์ (Totally Spies!) เป็นการ์ตูนทีวีแอนิเมชันที่ออกอากาศในประเทศไทยทางช่อง ดิสนีย์ แชนเนล และ ทรูสปาร์ค ช่อง 51รวมทั้ง ช่อง 7 มีเนื้อเรื่องเกี่ยวกับสาววัยรุ่นสามคน คือ แซม โคลเวอร์ และอเล็กซ์ ที่ทำงานต่อสู้กับอาชญากรรมให้กับเจียร์รี่ หัวหน้าของพวกเขา ซึ่งเป็นผู้ก่อตั้ง World Organization of Human Protection (WOOHP)
 
สปายสาวคูณสาม
สปายสาวคูณสาม
สปายสาวคูณสาม
รายการโทรทัศน์ภาษาอังกฤษ
รายการโทรทัศน์ภาษาฝรั่งเศส
ซูเปอร์ฮีโรเด็ก
รายการโทรทัศน์ที่มีฉากในเทศมณฑลลอสแอนเจลิส
การ์ตูนเน็ตเวิร์ค
การ์ตูนสายลับ
ตัวละครกลุ่มสาม
ตัวละครที่เป็นสายลับและจารชน
การ์ตูนทีวีแอนิเมชันตะวันตกที่ได้รับอิทธิพลจากสื่ออนิเมะ
รัฐซาบะฮ์

ซาบะฮ์ หรือ ซาบาห์ (Sabah, ) เป็นรัฐในประเทศมาเลเซียที่ตั้งอยู่บนเกาะบอร์เนียวตอนเหนือ ในภูมิภาคมาเลเซียตะวันออก ซาบะฮ์มีชายแดนทางตะวันตกเฉียงใต้ดิดกับรัฐซาราวักของประเทศมาเลเซีย และทางใต้ติดกับจังหวัดกาลีมันตันเหนือของประเทศอินโดนีเซีย ดินแดนสหพันธ์ลาบวนตั้งอยู่บนเกาะไม่ห่างจากชายฝั่งรัฐ รัฐซาบะฮ์มีชายแดนทางทะเลทางตะวันตกติดกับเวียดนามและทางเหนือและตะวันออกติดกับฟิลิปปินส์ เมืองหลักของรัฐคือโกตากีนาบาลู ศูนย์กลางเศรษฐกิจของรัฐ และที่ตั้งรัฐบาลรัฐซาบะฮ์ เมืองสำคัญในรัฐนี้ได้แก่ซันดากันและตาเวา จากสำมะโน ค.ศ. 2015 รัฐนี้มีประชากร 3,543,500 คน และมีการประมาณการใน ค.ศ. 2019 ที่มากกว่า 3.9 ล้านคน
== ประวัติ ==
ในช่วงแรกระบบการเมืองยังไม่ค่อยชัดเจนนัก จะเด่นเฉพาะพวกอิบัน  และพวกที่อาศัยอยู่ตามชายฝั่งทะเล และได้รับอิทธิพลของศาสนาอิสลามเข้ามาทำให้เริ่มมีระบบแบบแผนในการดำเนินของกลุ่มที่รับมา ส่วนพวกที่อยู่ตอนในนั้นก็ยังไม่มีการแบ่ง เป็นชนชั้นปกครอง ประชาชน และทาส  การได้รับอิทธิพลจากรัฐบรูไน ซึ่งมีระบบการปกครองแบบมีสุลต่าน และการเข้ามาของชาติอาณานิคมหลังจากนั้นก็เกิดระบบการปกครองที่เริ่มชัดเจนขึ้น โดยอังกฤษได้ให้อำนาจ หัวหน้าของชุมชนปกครองอย่างอิสระ แต่ให้อยู่ภายใต้การดูแลของอังกฤษ
== ความสัมพันธ์นานาชาติ ==
รัฐซาบะฮ์มีความสัมพันธ์เป็นรัฐ/จังหวัดพี่น้องกับมณฑลเจียงซีในประเทศจีน และจังหวัดราชบุรีในประเทศไทย
== อ้างอิง ==
== แหล่งข้อมูลอื่น ==
Sabah at Sabah Tourism Board
Laws of Sabah 
Sabah at Lonely Planet
 
เกาะบอร์เนียว
ซาบะฮ์
อดีตอาณานิคมของอังกฤษ
เอเชียตะวันออกเฉียงใต้ภาคพื้นสมุทร
รัฐเประ

เประ, เประก์ หรือ เปรัก (Perak, ڨيرق) เป็นหนึ่งในสิบสามรัฐที่ประกอบขึ้นเป็นประเทศมาเลเซีย มีขนาดใหญ่เป็นอันดับสองในมาเลเซียตะวันตก ติดต่อกับรัฐเกอดะฮ์และจังหวัดยะลาของประเทศไทยทางทิศเหนือ รัฐปีนังทางทิศตะวันตกเฉียงเหนือ รัฐกลันตันและรัฐปะหังทางทิศตะวันออก รัฐเซอลาโงร์ทางทิศใต้ ส่วนทางทิศตะวันตกจรดช่องแคบมะละกา
เประ หรือ เปรัก ในภาษามลายูหมายถึงเงิน ซึ่งน่าจะมาจากสีเงินของแร่ดีบุก แต่บางคนก็ว่าชื่อของรัฐมาจากแสงวิบวับของปลาในน้ำซึ่งส่องเป็นประกายเหมือนเงิน ส่วนชื่อเฉลิมเมืองในภาษาอาหรับคือ ดารุลริดซวน ("ดินแดนแห่งความสง่างาม")
เกาะปังโกร์เป็นเกาะเล็ก ๆ ใกล้ชายฝั่ง มีกิจกรรมท่องเที่ยวต่าง ๆ เช่น การดำน้ำ
==ประชากร==
== อ้างอิง ==
เประ
รัฐเประ
ช่องแคบมะละกา
รัฐปะหัง

ปะหัง หรือ ปาฮัง (Pahang, ڤهڠ) เป็นหนึ่งในสิบสามรัฐที่ประกอบขึ้นเป็นสหพันธรัฐมาเลเซีย และเป็นรัฐที่ใหญ่ที่สุดในมาเลเซียตะวันตก ครอบคลุมบริเวณแอ่งแม่น้ำปะหัง มีอาณาเขตติดต่อกับรัฐกลันตันทางทิศเหนือ ติดต่อกับรัฐเประ รัฐเซอลาโงร์ และรัฐเนอเกอรีเซิมบีลันทางทิศตะวันตก ติดต่อกับรัฐยะโฮร์ทางทิศใต้ ส่วนติดต่อกับรัฐตรังกานูและทะเลจีนใต้ทางทิศตะวันออก
เมืองหลวงของรัฐคือกวนตัน ส่วนเมืองของเจ้าผู้ครองตั้งอยู่ที่เปอกัน เมืองสำคัญอื่น ๆ ได้แก่ กัวลาลีปิซ เตเมร์โละฮ์ และรีสอร์ตเชิงเขาที่ที่สูงเกินติง ที่สูงคาเมรอน และเฟรเซอส์ฮิลล์
ชื่อเฉลิมเมืองของรัฐปะหังคือ ดารุลมักมูร์ ("ถิ่นที่อยู่แห่งความเงียบสงบ")
องค์ประกอบทางชาติพันธุ์ของผู้คนในรัฐนี้ประมาณอย่างหยาบ ๆ ได้แก่ ชาวมลายู + ภูมิบุตร 1 ล้านคน ชาวจีน 233,000 คน ชาวอินเดีย 68,500 คน อื่น ๆ 13,700 คน และไร้สัญชาติ 68,000 คน
== การแบ่งเขตการปกครอง ==
รัฐปะหังแบ่งเขตการปกครองออกเป็น 11 เขต ได้แก่
เบอรา
เบ็นตง
ที่สูงคาเมรอน
เจอรันตุต
กวนตัน
กัวลาลีปิซ
มารัน
เปอกัน
เราบ์
รมปิน
เตเมร์โละฮ์
==ประชากร==
===ศาสนา===
== อ้างอิง ==
ปะหัง
รัฐปะหัง
กลุ่มสถาบันการพยาบาล สถาบันพระบรมราชชนก

วิทยาลัยพยาบาลบรมราชชนนี  เป็นวิทยาลัยพยาบาลในสังกัดสถาบันพระบรมราชชนก กระทรวงสาธารณสุข ที่ตั้งอยู่ในพื้นที่ต่าง ๆ ทั่วประเทศ โดยในปี พ.ศ. 2537 สมเด็จพระศรีนครินทราบรมราชชนนี ได้ทรงพระกรุณาโปรดเกล้าฯ พระราชทานชื่อให้วิทยาลัยพยาบาลในสังกัดกระทรวงสาธารณสุข ทั้งที่เปิดดำเนินการอยู่ก่อนแล้ว และที่จะเปิดใหม่ภายหลังว่า "วิทยาลัยพยาบาลบรมราชชนนี" โดยมีวิทยาลัยพยาบาลที่ได้ทรงพระกรุณาโปรดเกล้าฯ พระราชทานชื่อใหม่ จำนวน 28 แห่ง ได้แก่
วิทยาลัยพยาบาลบรมราชชนนี กรุงเทพ 
วิทยาลัยพยาบาลบรมราชชนนี ขอนแก่น 
วิทยาลัยพยาบาลบรมราชชนนี จักรีรัช 
วิทยาลัยพยาบาลบรมราชชนนี จังหวัดนนทบุรี 
วิทยาลัยพยาบาลบรมราชชนนี ชลบุรี 
วิทยาลัยพยาบาลบรมราชชนนี ชัยนาท 
วิทยาลัยพยาบาลบรมราชชนนี เชียงใหม่ 
วิทยาลัยพยาบาลบรมราชชนนี ตรัง  
วิทยาลัยพยาบาลบรมราชชนนี นครพนม   (โอนไปสังกัด มหาวิทยาลัยนครพนม)
วิทยาลัยพยาบาลบรมราชชนนี นครราชสีมา 
วิทยาลัยพยาบาลบรมราชชนนี นครลำปาง  
วิทยาลัยพยาบาลบรมราชชนนี นครศรีธรรมราช 
วิทยาลัยพยาบาลบรมราชชนนี นพรัตน์วชิระ 
วิทยาลัยพยาบาลบรมราชชนนี นราธิวาส   (โอนไปสังกัด มหาวิทยาลัยนราธิวาสราชนครินทร์ ปัจจุบันเป็นคณะพยาบาลศาสตร์)
วิทยาลัยพยาบาลบรมราชชนนี พระพุทธบาท 
วิทยาลัยพยาบาลบรมราชชนนี พะเยา 
วิทยาลัยพยาบาลบรมราชชนนี แพร่ 
วิทยาลัยพยาบาลบรมราชชนนี เชียงราย  (โครงการในอนาคต เร็วๆ นี้)
วิทยาลัยพยาบาลบรมราชชนนี พุทธชินราช  
วิทยาลัยพยาบาลบรมราชชนนี ยะลา 
วิทยาลัยพยาบาลบรมราชชนนี ราชบุรี 
วิทยาลัยพยาบาลบรมราชชนนี สงขลา 
วิทยาลัยพยาบาลบรมราชชนนี สรรพสิทธิประสงค์ 
วิทยาลัยพยาบาลบรมราชชนนี สระบุรี 
วิทยาลัยพยาบาลบรมราชชนนี สวรรค์ประชารักษ์ นครสวรรค์ 
วิทยาลัยพยาบาลบรมราชชนนี สุพรรณบุรี 
วิทยาลัยพยาบาลบรมราชชนนี สุราษฎร์ธานี 
วิทยาลัยพยาบาลบรมราชชนนี สุรินทร์  
วิทยาลัยพยาบาลบรมราชชนนี อุดรธานี 
วิทยาลัยพยาบาลบรมราชชนนี อุตรดิตถ์ 
นอกจากนี้ ยังมีวิทยาลัยพยาบาลในสังกัดกระทรวงสาธารณสุขอีก 3 แห่ง ที่ทรงพระกรุณาโปรดเกล้าฯ พระราชทานชื่ออยู่ก่อนแล้ว และให้ใช้ชื่อเดิมต่อไป ได้แก่
วิทยาลัยพยาบาลพระจอมเกล้า จังหวัดเพชรบุรี 
วิทยาลัยพยาบาลพระปกเกล้า จันทบุรี 
วิทยาลัยพยาบาลศรีมหาสารคาม 
== อ้างอิง ==
ประกาศกระทรวงสาธารณสุข เรื่อง พระราชทานชื่อวิทยาลัยพยาบาล พ.ศ. 2547
พยาบาลบรมราชชนนีสถาบันอุดมศึกษาในจังหวัดตรัง
บรมราชชนนี
บรมราชชนนี
สถาบันพระบรมราชชนก
ผู้สำเร็จราชการแทนพระองค์

ผู้สำเร็จราชการแทนพระองค์ หรือ ผู้สำเร็จราชการแผ่นดิน (regent) เป็นผู้ได้รับแต่งตั้งให้ปฏิบัติพระราชกรณียกิจในพระปรมาภิไธยพระมหากษัตริย์ของประเทศที่มีพระมหากษัตริย์เป็นพระประมุข เนื่องจากพระมหากษัตริย์ยังไม่ทรงบรรลุนิติภาวะ หรือทรงพระประชวร หรือไม่ทรงอยู่ในประเทศ หรือทรงบริหารพระราชกิจไม่ได้ไม่ว่าด้วยเหตุใดก็ตาม
ทั้งนี้ ผู้สำเร็จราชการแทนพระองค์ยังมีขึ้นได้ในกรณีที่ระบอบพระมหากษัตริย์ยังมิได้มีพระมหากษัตริย์ที่เหมาะสม เช่น เมื่อประเทศฟินแลนด์ประกาศเอกราชจากจักรวรรดิรัสเซียแล้วมีการสถาปนาราชอาณาจักรฟินแลนด์ขึ้น แต่ยังไม่มีเชื้อพระวงศ์ต่างประเทศพระองค์ใดเหมาะสม จึงให้ผู้สำเร็จราชการแทนพระองค์ทำหน้าที่ไปพลางก่อน จนรัฐสภาฟินแลนด์เลือกเจ้าชายฟรีดริช คาร์ล แห่งเฮ็สเซิน แห่งแคว้นเฮสส์จากจักรวรรดิเยอรมันขึ้นเป็นสมเด็จพระราชาธิบดีแห่งฟินแลนด์ ตำแหน่งผู้สำเร็จราชการแทนพระองค์จึงสิ้นสุดลง
== ดูเพิ่ม ==
ผู้สำเร็จราชการแทนพระองค์ (ประเทศไทย)
== อ้างอิง ==
 
ประมุขแห่งรัฐ
นาโอโกะ ทาเกอูจิ

นาโอโกะ ทาเกอูจิ (, เกิด 15 มีนาคม ค.ศ. 1967) เป็นนักวาดการ์ตูนแนวโชโจะหญิงชาวญี่ปุ่น ผลงานที่ทำให้เธอมีชื่อเสียงมากที่สุดคือมังงะเรื่อง เซเลอร์มูน
เธอได้รับรางวัลมากมาย รวมถึงรางวัล "โคดันชะ มังงะอะวอร์ด" (Kodansha Manga Award) ในปี 1993 สำหรับมังงะเรื่องเซเลอร์มูน
ช่วงที่หยุดพักจากการวาดการ์ตูน เธอได้ทำหน้าที่เป็นผู้ช่วยให้กับโยชิฮิโร โทงาชิ ผู้เป็นสามีของเธอ ซึ่งโทงาชินั้นเป็นนักวาดการ์ตูนแนวโชเน็งเรื่อง "คนเก่งทะลุโลก" (YuYu Hakusho) และ "ฮันเตอร์ x ฮันเตอร์" (Hunter X Hunter)
== ผลงาน ==
เลิฟคอลล์ (LOVE CALL)
ช็อกโกแลต คริสต์มาส (チョコレート・クリスマス)
มาเรีย (ま・り・あ)
เดอะ เชอร์รี่ โปรเจกต์ (The チェリープロジェクト)
รหัสลับ เซเลอร์วี (コードネームはセーラーV) 3 เล่มจบ
เซเลอร์มูน (美少女戦士セーラームーン) 18 เล่มจบ
มิสเรน (ミス・レイン)
ปริซึ่ม ไทม์ (プリズム・タイム)
เลิฟวิช (ラブ・ウィッチ)
พีคิว แองเจิ้ลส์ (PQエンジェルス)
โทคิ☆เมกะ! (とき☆めか!)
== แหล่งข้อมูลอื่น ==
Sailormoon Channel: เว็บไซต์ทางการของเซเลอร์มูน
Sailor Moon Thailand เว็บไซต์เซลเลอร์มูนไทยแลนด์
บอร์ดเซเลอร์มูนไทยแลนด์  พลพรรคคนรักเซเลอร์มูน
Takeuchi-Naoko.com (unofficial site of Takeuchi-sensei) A fan site on Takeuchi Naoko
Naoko Takeuchi
== อ้างอิง ==
นักวาดการ์ตูนญี่ปุ่นหญิง
เซเลอร์มูน
บุคคลจากโคฟุ
เภสัชกรชาวญี่ปุ่น
เอฟพีจีเอ

เอฟพีจีเอ หรือ อุปกรณ์ลอจิกแบบโปรแกรมได้  (field programmable gate array: FPGA)
บางครั้งอาจจะมีคนสับสนกับคำว่า flip-chip pin grid array ซึ่งมีโครงสร้างตัวถังคล้ายๆ กัน
FPGA จัดเป็น อุปกรณ์สารกึ่งตัวนำชนิดโปรแกรมได้ที่มีโครงข่ายการเชื่อมต่อภายในแบบแมตริกซ์ โครงสร้างภายในของ FPGA นั้นสามารถโปรแกรมให้มีหน้าที่การทำงานเหมือนลอจิกเกตพื้นฐาน เช่น AND, OR, XOR, NOT หรือรวมกันหลายๆ ชนิด (combinational logic) เพื่อให้ทำหน้าที่ที่มีความซับซ้อนเพิ่มขึ้น เช่น decoders หรือฟังก์ชันทางตณิตศาสตร์ ใน FPGAs ทั่วไป นอกจากจะประกอบด้วยส่วนของวงจรลอจิกแบบโปรแกรมได้แล้ว จะยังมีบล็อกของหน่วยความจำ ซึ่งอาจจะสร้างด้วยฟลิบฟลอปอย่างง่าย หรือใช้พื้นที่ของสารกึ่งตัวนำสร้างเป็นหน่วยความจำจริงๆ อยู่ภายในก็ได้
ในการออกแบบวงจรดิจิตอลอิเล็กทรอนิกส์ ที่มี FPGA อยู่บนแผงวงจรด้วยนั้น จะช่วยให้ผู้ออกแบบสามารถลดขนาดของแผงวงจร รวมทั้งสามารถออกแบบได้รวดเร็ว ไม่ต้องทดสอบรายละเอียดภายในให้เสร็จสมบูรณ์ 100 % ก็สามารถออกแบบแผงวงจรได้ เมื่อได้รับแผงวงจรและประกอบอุปกรณ์ต่างๆ เสร็จแล้ว จึงค่อยกำหนดหน้าที่การทำงานของ FPGA ได้ในภายหลัง ต่างจากการออกแบบด้วยลอจิกเกตขนาดเล็ก ที่ต้องออกแบบทางเดินของลายทองแดงให้เสร็จสมบูรณ์ก่อน และไม่สามารถแก้ไขได้ในภายหลัง นอกจากนี้ การใช้งาน FPGA สามารถโปรแกรมการทำงานได้ในทุกขณะแม้แต่ขณะที่ส่งมอบงานแล้ว ก็ยังสามารถเข้าไปแก้ไขวงจรได้โดยง่ายดาย จึงเป็นที่มาของคำว่า "field programmable" ซึ่งก็หมายถึงโปรแกรมได้ในภาคสนามหรือที่หน้างานนั่นเอง  อย่างไรก็ตามข้อกำหนด (Configuration) ของ FPGA จะหายไปหลังจากปิดไฟเลี้ยง ดังนั้น จะต้องมีหน่วยความจำภายนอก (Flash) มาคอยรักษาข้อกำหนดของ FPGA ไว้ ซึ่ง FPGA จะมีกระบวนการอ่านข้อกำหนดนั้นโดยอัตโนมัติหลังจากได้รับไฟเลี้ยง
การทำงานของ FPGAs จะยังมีความเร็วที่ด้อยกว่าapplication-specific integrated circuit (ASIC) , และเมื่อเปรียบเทียบขนาดทางกายภาพ พบว่าจะมีความหนาแน่นของวงจรที่น้อยกว่า รวมทั้งใช้กำลังงานมากกว่า ASIC  อย่างไรก็ตาม FPGA มีข้อได้เปรียบตรงที่ใช้เวลาในการพัฒนาผลิตภัณฑ์ (time to market) ที่น้อยกว่า  สามารถแก้ไขวงจรได้หลังจากที่ใช้งานจริงในภาคสนาม  ,และมีค่าแรงในการดำเนินการที่ต่ำกว่า (non-recurring engineering) . นอกจากนี้ ยังมี FPGA ชนิดที่โปรแกรมได้ครั้งเดียว (OTP) ซึ่งมีราคาที่ต่ำกว่าโดย  FPGA ชนิดนี้เมื่อโปรแกรมแล้วจะคล้ายกับ  ASIC  นอกจากนี้ยังมีการรวมหน่วยความจำ config เข้าไว้ในอุปกรณ์ FPGA ซึ่งจะยังคงอยู่แม้ปิดไฟเลี้ยง เรียกว่า  Complex programmable logic devices [http://en.wikipedia.org/wiki/Complex_programmable_logic_device]  (CPLD)
วงจรเบ็ดเสร็จ
อิเล็กทรอนิกส์
Circuit logique programmable#FPGA
ฟาโรห์ทุตโมสที่ 4

ฟาโรห์ทุตโมสที่ 4 นำความเปลี่ยนแปลงมาสู่ระบอบการปกครองของอียิปต์ไม่น้อย ทรงส่งเสริมอำนาจของระบบราชการในส่วนกลางและเสริมระบบการป้องกันพรมแดนทั้งหมด พร้อมกันนั้นก็ไม่พลาดการสร้างอนุสาวรีย์ที่มีพระนามจารึกอยู่ขึ้นทั่วพระราชอาณาจักร นักประวัติศาสตร์ตีความเรื่องนี้ว่าบางทีการที่พระองค์ไม่ได้เป็นผู้สืบสายเลือดโดยตรงเป็นปมด้อยที่กดดันให้ทรงป่าวประกาศ และอ้างเรื่องพระนิมิตใต้เงามหาสฟิงซ์มาสร้างความชอบธรรมในการปกครองด้วย
ตำนานเรื่องของฟาโรห์ทุตโมสที่ 4 กับ สฟิงซ์
แผ่นหินจารึกตรงหน้าอกของสฟิงซ์มีเรื่องราวของฟาโรห์ทุสโมสที่ 4 พระองค์มีนิมิตว่าหากช่วยนำทรายที่กลบฝังสฟิงซ์ออกก็จะเป็นกษัตริย์ ตามตำนานพระองค์ได้ขึ้นครองราชย์หลังจากปฏิบัติตามนิมิตดังกล่าว
ฟาโรห์ยุคราชวงศ์ที่สิบแปด
บุคคลในศตวรรษที่ 14 ก่อนคริสตกาล
ทางหลวงแผ่นดินหมายเลข 4012

ทางหลวงแผ่นดินหมายเลข 4012 สายต่อเขตเทศบาลนครนครศรีธรรมราช - ท่าแพ เป็นทางหลวงสายสั้น ๆ ในเขตควบคุมของแขวงการทางนครศรีธรรมราชที่ 1 สำนักทางหลวงที่ 14 (นครศรีธรรมราช) มีระยะทางตั้งแต่บ้านท่าแพถึงตัวเมืองนครศรีธรรมราช มีความยาวประมาณ 8 กม.
== รายละเอียดของเส้นทาง ==
ทางหลวงแผ่นดินหมายเลข 4012 เริ่มต้นที่บ้านท่าแพ ณ จุดที่ทางหลวงแผ่นดินหมายเลข 401 สิ้นสุด จากนั้นก็วิ่งลงใต้ไปยังตัวเมืองนครศรีธรรมราช เส้นทางเป็นลาดยางมี 4 ช่องจราจร ทิศทางละ 2 ช่องจราจร มีเกาะกลางถนนคั่นตรงกลาง
แต่เดิมเส้นทางได้ผ่านค่ายวชิราวุธ ซึ่งได้สร้างความไม่สะดวก เพราะในเวลากลางคืน มีเพียงรถที่มีใบอนุญาตเท่านั้นที่สามารถใช้เส้นทางนี้ได้ รถที่ไม่มีใบอนุญาตจะต้องใช้ทางหลวงแผ่นดินหมายเลข 4016 และ 4103 เพื่อเลี่ยงค่ายวชิราวุธ
แต่ในที่สุด ทางหลวงแผ่นดินหมายเลข 4012 ก็ถูกสร้างขึ้นใหม่ประมาณ 1 กม. ทางตะวันออกของค่ายวชิราวุธ รถทุกคันสามารถใช้เส้นทางใหม่นี้ได้ตลอด 24 ชม. ประชาชนท้องถิ่นมักเรียกเส้นทางใหม่นี้ว่า ถนนอ้อมค่าย (พัฒนาการคูขวาง) 
== รายชื่อทางแยก ==
ทางหลวงแผ่นดินหมายเลข 401 (เริ่ม) (ขึ้นเหนือไปยัง อำเภอท่าศาลาและสุราษฎร์ธานี)
ถนนพัฒนาการคูขวาง (สิ้นสุด) (ลงใต้ไปยังตัวเมืองนครศรีธรรมราช)
4012
4-4012
ถนนในจังหวัดนครศรีธรรมราช
ฟีฟ่า 100

ฟีฟ่า 100 เป็นรายชื่อนักฟุตบอล 125 คน ที่เปเล่ นักฟุตบอลชาวบราซิลได้กล่าวออกมาในงานเลี้ยงฉลองครบรอบ 100 ปีของการจัดตั้งฟีฟ่า ในลอนดอน วันที่ 4 มีนาคม พ.ศ. 2547 โดยรายชื่อเป็นนักฟุตบอลยอดเยี่ยมที่มีชีวิตอยู่ในขณะนั้น มีชื่อนักฟุตบอลชาย 123 คน และนักฟุตบอลหญิง 2 คน (มิเชลล์ แอเคอรส์ และไมอา แฮมม์) โดยในขณะที่วันที่กล่าวถึงรายชื่อนั้น นักฟุตบอล 75 คนในรายชื่อได้เลิกเล่นฟุตบอลแล้ว ส่วนอีก 50 คนยังเล่นอยู่ในลีกต่าง ๆ รายชื่อนักฟุตบอลมีดังต่อไปนี้
 อาร์เจนตินา
กาเบรียล บาติสตูตา
ดิเอโก มาราโดนา
ดาเนียล ปาซาเรลา
มารีโอ เกมเปส
อัลเฟรโด ดิ เอสเตฟาโน
เอร์นัน เกรสโป
โอมาร์ ซีโบรี
ฆวน เซบัสเตียน เบรอน
ฆาบิเอร์ ซาเนตติ
ฆาบิเอร์ ซาบิโอลา
 เบลเยียม
ฌ็อง-มารี พฟัฟ
ฟรังกี ฟัน เดอร์แอ็ลสต์
ยัน เกอเลอมันส์
 บราซิล
กาฟู
การ์ลุส อัลแบร์ตู โตร์ริส
ฌูนีโอร์
ซีกู
ซอกราติส
ดีฌัลมา ซังตุส
นิลตง ซังตุส
เปเล่
ฟัลเกา
รีวัลดู
โรเบร์ตู การ์ลูส
โรนัลโด
รอนัลดีนโย
โรมารีอู
รีเวลีนู
 บัลแกเรีย
ฮริสโต สโตอิชคอฟ
 แคเมอรูน
รอเฌ มีลา
 ชิลี
อีบัน ซาโมราโน
เอลีอัส ฟีเกโรอา
 โคลอมเบีย
การ์โลส บัลเดร์รามา
 โครเอเชีย
ดาวอร์ ชูเคร์
 สาธารณรัฐเช็ก
ยอเซฟ มาซอปุสต์
ปาเวล เนดเวียด
 เดนมาร์ก
ไบรอัน เลาดรูป
ปีเตอร์ ชไมเคิล
ไมเคิล เลาดรูป
 อังกฤษ
กอร์ดอน แบงส์
แกรี ลินิเกอร์
เควิน คีแกน
เดวิด เบ็กแคม
บ็อบบี ชาร์ลตัน
ไมเคิล โอเวน
แอลัน เชียเรอร์
 ฝรั่งเศส
ฌุสต์ ฟงแตน
ฌ็อง-ปีแยร์ ปาแป็ง
ซีเนดีน ซีดาน
ดาวีด เทรเซแก
ดีดีเย เดช็อง
ตีแยรี อ็องรี
ปาทริค วิเอรา
มาร์แซล เดอซายี
มารียุส เทรซอร์
มีแชล ปลาตีนี
รอแบร์ ปีแร็ส
แรมง กอปา
ลีลีย็อง ตูว์ราม
เอริก ก็องโตนา
 เยอรมนี
แกร์ด มึลเลอร์
คาร์ล-ไฮนซ์ รุมเมอนิกเกอ
เยือร์เกิน คลินส์มันน์
เซพพ์ ไมเออร์
เพาล์ ไบรท์เนอร์
ฟรันซ์ เบคเคนเบาเออร์
มิชาเอล บัลลัค
โลทาร์ มัทเทอุส
อูเวอ เซเลอร์
โอลีเวอร์ คาน
 กานา
อาเบดี เปเล
 ฮังการี
แฟแร็นตส์ ปุชกาช
 ไอร์แลนด์
รอย คีน
 อิตาลี
กริสเตียน วีเอรี
จันนี รีเวรา
จันลุยจี บุฟฟอน
จัมปีเอโร โบนีแปร์ตี
จูเซปเป แบร์โกมี
ดีโน ซอฟฟ์
เปาโล มัลดีนี
เปาโล รอสซี
ฟรันโก บาเรซี
ฟรันเชสโก ตอตตี
จาชินโต ฟักเกตตี
โรแบร์โต บัจโจ
อาเลสซันโดร เดล ปีเอโร
อาเลสซันโดร เนสตา
 ญี่ปุ่น
ฮิเดะโตะชิ นะกะตะ
 เกาหลีใต้
ฮง มย็อง-โบ
 ไลบีเรีย
จอร์จ เวอาห์
 เม็กซิโก
อูโก ซานเชซ
 เนเธอร์แลนด์
แกลเรินส์ เซดอร์ฟ
แด็นนิส แบร์คกัมป์
แพทริก ไกลเฟิร์ต
ฟรังก์ ไรการ์ด
มาร์โก ฟัน บัสเติน
โยฮัน ไกรฟฟ์
โยฮัน เนสเกินส์
โรบ แร็นเซินบริงก์
รืด คึลลิต
รืด ฟัน นิสเติลโรย
เรอเน ฟัน เดอแกร์กโฮฟ
วิลลี ฟัน เดอแกร์กโฮฟ
เอ็ดการ์ ดาวิดส์
 ไนจีเรีย
เจย์-เจย์ โอโคชา
 ไอร์แลนด์เหนือ
จอร์จ เบสต์
 ปารากวัย
โรเมรีโต
 เปรู
เตโอฟีโล กูบียัส
 โปแลนด์
ซบิกแญฟ บอแญก
 โปรตุเกส
เอวแซบีอู
รุย กอชตา
ลูอิช ฟีกู
 โรมาเนีย
เกออร์เก ฮาจี
 รัสเซีย
รีนัต ดาซาเยฟ
 สกอตแลนด์
เคนนี แดลกลีช
 เซเนกัล
แอล ฮาจี ดียุฟ
 สเปน
ราอุล กอนซาเลซ
ลุยส์ เอนรีเก
เอมีลีโอ บูตราเกโญ
 ตุรกี
รึชตือ เรชเบร์
เอมเร เบเลอโซลู
 ยูเครน
อันดรีย์ เชฟเชนโค
 อุรุกวัย
เอนโซ ฟรันเซสโกลี
 สหรัฐอเมริกา
มิเชลล์ แอเคอรส์
ไมอา แฮมม์
== แหล่งข้อมูลอื่น ==
ฟีฟ่า 1000  จาก fifa-100.com
*
นักฟุตบอล
เปเล่
กลุ่มสถาบันวิชาการสาธารณสุขและเทคโนโลยีทางการแพทย์ สถาบันพระบรมราชชนก

วิทยาลัยการสาธารณสุขสิรินธร เป็นหน่วยงานส่วนกลางที่ประจำอยู่ในส่วนภูมิภาค สังกัดสถาบันพระบรมราชชนก กระทรวงสาธารณสุข โดยในวันที่ 7 มกราคม พ.ศ. 2537 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้รับพระราชทานพระราชานุญาตให้อัญเชิญพระนามาภิไธย "สิรินธร"  และพระนามาภิไธยย่อ "สธ" มาเป็นชื่อของวิทยาลัยการสาธารณสุข โดยเปลี่ยนชื่อเป็น "วิทยาลัยการสาธารณสุขสิรินธร" ปัจจุบัน วิทยาลัยการสาธารณสุขสิรินธร มีจำนวน 7 แห่ง ดังนี้
วิทยาลัยการสาธารณสุขสิรินธร จังหวัดขอนแก่น
วิทยาลัยการสาธารณสุขสิรินธร จังหวัดชลบุรี
วิทยาลัยการสาธารณสุขสิรินธร จังหวัดตรัง
วิทยาลัยการสาธารณสุขสิรินธร จังหวัดพิษณุโลก
วิทยาลัยการสาธารณสุขสิรินธร จังหวัดยะลา
วิทยาลัยการสาธารณสุขสิรินธร จังหวัดสุพรรณบุรี
วิทยาลัยการสาธารณสุขสิรินธร จังหวัดอุบลราชธานี
และนอกจากนี้ยังมี วิทยาลัยเทคโนโลยีทางการแพทย์และสาธารณสุขกาญจนาภิเษก
== หลักสูตร ==
หลักสูตรที่วิทยาลัยการสาธารณสุขสิรินธรเปิดทำการสอน ได้แก่
หลักสูตรระดับปริญญาตรี 4 ปี
* สาธารณสุขศาสตรบัณฑิต สาขาสาธารณสุขชุมชน (เปิดสอนที่ชลบุรี พิษณุโลก สุพรรณบุรี ขอนแก่นและอุบลราชธานี) สมทบกับมหาวิทยาลัยบูรพา
* สาธารณสุขศาสตรบัณฑิต สาขาทันตสาธารณสุข (เปิดสอนที่ชลบุรี พิษณุโลก สุพรรณบุรี ตรัง และขอนแก่น) สมทบกับมหาวิทยาลัยบูรพา 
* วิทยาศาสตรบัณฑิต สาขาสาธารณสุขชุมชน (เปิดสอนที่ยะลา) สมทบกับมหาวิทยาลัยราชภัฏยะลา
* วิทยาศาสตรบัณฑิต สาขาเวชกิจฉุกเฉิน (เปิดสอนที่ขอนแก่น ปัจจุบันยกเลิกการผลิตร่วมแล้ว) ร่วมผลิตกับมหาวิทยาลัยมหาสารคาม
* การแพทย์แผนไทยบัณฑิต สาขาการแพทย์แผนไทย (เปิดสอนที่พิษณุโลก) สมทบกับมหาวิทยาลัยเทคโนโลยีราชมงคลอีสาน วิทยาเขต สกลนคร
* การแพทย์แผนไทยบัณฑิต (เปิดสอนที่ยะลา) สมทบกับมหาวิทยาลัยราชภัฏยะลา
* แพทย์แผนไทยประยุกต์บัณฑิต (เปิดสอนที่ชลบุรี [วิทยาเขตการแพทย์แผนไทยอภัยภูเบศร์ จ.ปราจีนบุรี]) ร่วมผลิตกับคณะแพทย์แผนไทยอภัยภูเบศรมหาวิทยาลัยบูรพา 
หลักสูตรประกาศนียบัตร 3 ปี
* ประกาศนียบัตรวิชาชีพชั้นสูงแพทย์แผนไทย (เปิดสอนที่ชลบุรี )
หลักสูตรประกาศนียบัตร 2 ปี
* ประกาศนียบัตรวิชาชีพชั้นสูงสาธารณสุขศาสตร์ 1 สาขาได้แก่ และเทคนิคเภสัชกรรม (เปิดสอนทุกวิทยาลัย)
* ประกาศนียบัตรวิชาชีพชั้นสูงเวชกิจฉุกเฉิน (เปิดสอนที่ขอนแก่น ชลบุรี ตรัง ยะลา และอุบลราชธานี)
== อ้างอิง ==
== แหล่งข้อมูลอื่น ==
วิทยาลัยการสาธารณสุขสิรินธร จังหวัดขอนแก่น
วิทยาลัยการสาธารณสุขสิรินธร จังหวัดชลบุรี
วิทยาลัยการสาธารณสุขสิรินธร จังหวัดตรัง
วิทยาลัยการสาธารณสุขสิรินธร จังหวัดพิษณุโลก
วิทยาลัยการสาธารณสุขสิรินธร จังหวัดยะลา
วิทยาลัยการสาธารณสุขสิรินธร จังหวัดอุบลราชธานี
วิทยาลัยการสาธารณสุขสิรินธร จังหวัดสุพรรณบุรี
สถาบันพระบรมราชชนก
 
การสาธารณสุข
การสาธารณสุข
การสาธารณสุข
การสาธารณสุข
การสาธารณสุข
จูเนียร์

จูเนียร์ สามารถหมายถึง
จูเนียร์ (ภาพยนตร์) - ภาพยนตร์แสดงนำโดยอาร์โนลด์ ชวาสเนกเกอร์
ซูเปอร์จูเนียร์ - วงดนตรีจากเกาหลี
นอกจากนี้ จูเนียร์ สามารถหมายถึง นักศึกษา ในระดับชั้นปีที่ 3
== บุคคล ==
=== ชื่อและชื่อเล่น (Junior) ===
จูเนียร์ (นักฟุตบอล) - นักฟุตบอลชาวบราซิล
ฌูนีโอร์ เนเกรา - นักฟุตบอลชาวบราซิล
พัก จิน-ย็อง (นักร้อง) - นักร้องและนักแสดงชาวเกาหลีใต้
ปณชัย ศรีอาริยะรุ่งเรือง - นักแสดงชาวไทย
ณัฐวัตร จึงวิวัฒนวงศ์ - นักแสดงชาวไทย
กรวิชญ์ สูงกิจบูลย์ - นักร้องและนักแสดงชาวไทย
=== ชื่อซ้ำกับผู้ปกครองหรือญาติ (Jr.) ===
โจเซฟ โรบิเนตต์ ไบเดิน จูเนียร์ - ประธานาธิบดีสหรัฐ คนที่ 46
รอเบิร์ต ดาวนีย์ จูเนียร์ - นักแสดงชาวอเมริกัน
มาร์ติน ลูเทอร์ คิง จูเนียร์ - นักสิทธิมนุษยชนชาวอเมริกัน
แฟรงก์ ซินาตรา จูเนียร์ - นักร้องและนักแสดงชาวอเมริกัน
ยูลิสซีส เอส. แกรนต์ จูเนียร์ - พนักงานอัยการชาวอเมริกัน
คริสเตียโน โรนัลโด จูเนียร์ - นักฟุตบอลชาวโปรตุเกส
โจเซฟ พี. เคนเนดี จูเนียร์ - ทหารเรือชาวอเมริกัน
จอห์น เอฟ. เคนเนดี จูเนียร์ - นักกฎหมายชาวอเมริกัน
เนย์มาร์ - นักฟุตบอลชาวบราซิล
วีนีซียุส ฌูนีโยร์ - นักฟุตบอลชาวบราซิล
เบนิกโน อากีโน จูเนียร์ - อดีตวุฒิสมาชิก ผู้นำฝ่ายค้านของฟิลิปปินส์
เฟอร์ดินานด์ มาร์กอส จูเนียร์ - ประธานาธิบดีฟิลิปปินส์ คนที่ 17
== ตัวละครในบันเทิงคดี ==
=== ชื่อและชื่อเล่น (Junior) ===
จูเนียร์ - ตัวละครจากเรื่องสพันจ์บ็อบ สแควร์แพนส์
จูเนียร์ - ตัวละครจากเรื่องโยไควอทช์ ชาโดว์ไซด์
จูเนียร์ หรือ พิคโกโร่ - ตัวละครจากเรื่องดราก้อนบอล
จูเนียร์ หรือ กัปตันบลูจูเนียร์ - ตัวละครจากเรื่องวิวตี้ฟูลโจ
จูเนียร์ หรือ โจ กิ๊บสัน จูเนียร์ - ตัวละครจากเรื่องถนนนักสู้ สู่ทีมเบสบอล
จูเนียร์ หรือ เนอร์กัลจูเนียร์ - ตัวละครจากเรื่องการผจญภัยของบิลลี่และแมนดี้
=== ชื่อซ้ำกับผู้ปกครองหรือญาติ (Jr.) ===
นิค ฟิวรี จูเนียร์ - ตัวละครจากมาร์เวลคอมิกส์
ลินน์ ลาวด์ จูเนียร์ - ตัวละครจากเรื่องเดอะลาวด์เฮาส์
โรเบอร์โต้ อเลฮานโดร มาร์ตีเนซ-มิลลาน ลุยส์ "บ็อบบี" ซานติอาโก จูเนียร์ - ตัวละครจากเรื่องเดอะลาวด์เฮาส์และเดอะคาซากรานเด้ส์
คาร์ลอส "ซีเจ" คาซากรานเด้ จูเนียร์ - ตัวละครจากเรื่องเดอะลาวด์เฮาส์และเดอะคาซากรานเด้ส์
บาวเซอร์ จูเนียร์ - ตัวละครจากมาริโอ
พิคโกโร่ จูเนียร์ , โกฮัง จูเนียร์ , โกคู จูเนียร์ , เบจิต้า จูเนียร์ , การ์ลิก จูเนียร์ , เซลล์ จูเนียร์ - ตัวละครจากเรื่องดราก้อนบอล
เนอร์กัล จูเนียร์ - ตัวละครจากเรื่องการผจญภัยของบิลลี่และแมนดี้
โจ กิ๊บสัน จูเนียร์ - ตัวละครจากเรื่องถนนนักสู้ สู่ทีมเบสบอล
เจค จูเนียร์ - ตัวละครจากเรื่องแอดแวนเจอร์ ไทม์
กาเร็ต บ็อบบี เฟอร์กูสัน จูเนียร์ , มอร์เดอไค จูเนียร์ - ตัวละครจากเรื่องเรกูล่า โชว์
เค็น เท็นนีสัน จูเนียร์ , เกว็นโดลิน เท็นนีสัน จูเนียร์ - ตัวละครจากเรื่องเบ็นเท็น
โฮกี้ เพนนีวิสเซิล กิลลิแกน จูเนียร์ - ตัวละครจากเรื่องรหัสลับเด็กข้างบ้าน
เจเน็ต เนลสัน จูเนียร์ - ตัวละครจากเรื่องจอห์นนี่ เทส
จูเลียส ออพเพนไฮเมอร์ จูเนียร์ - ตัวละครจากเรื่องโลกสุดอัศจรรย์ของกัมบอล
โนบิสุเกะ โนบิ จูเนียร์ - ตัวละครจากเรื่องโดราเอมอน
ดร.มาชิริโตะ จูเนียร์ - ตัวละครจากเรื่องดร.สลัมป์ กับหนูน้อยอาราเล่
เนด แฟลนเดอส์ จูเนียร์ - ตัวละครจากเรื่องเดอะซิมป์สันส์
ซิลเวสเตอร์ จูเนียร์ - ตัวละครจากเรื่องลูนีย์ตูนส์
ชาร์ลส "เฟิร์น" แคสเวลล์ จูเนียร์ - ตัวละครจากเรื่องแคเรนซ์ เจ้าหนูจอมป่วน
คาห์น "คอนนี่" สุภานุสินโฟน จูเนียร์ - ตัวละครจากเรื่องคิง ออฟ เดอะ ฮิลล์
== ดูเพิ่ม ==
ซีเนียร์
จูเนียร์
Junioro
อักษรจอร์เจีย

อักษรจอร์เจีย เป็นอักษรที่ใช้ในภาษาจอร์เจีย ปรากฏครั้งแรก ราวพ.ศ. 973 ในจารึกที่พบที่โบสถ์ ในปาเลสไตน์ ขณะนั้น เขียนด้วยอักษรที่รู้จักกันในชื่อ Asomtavruli (อักษรตัวใหญ่) หรือ Mrglovani (อักษรตัวกลม) ซึ่งใช้ต่อมาจนถึงราวพ.ศ. 1400 Asomtavruli อาจจะเป็นต้นแบบ ของอักษรกรีก นักวิชาการชาวอาร์มีเนียเชื่อว่า เมสรอฟ แมชทอส มิชชันนารีชาวอาร์มีเนีย เป็นผู้ประดิษฐ์ Asomtavruli ใขณะที่นักวิชาการชาวจอร์เจียเชื่อว่า กษัตริย์ฟาร์นาวาซ แห่งจอร์เจีย เป็นผู้ประดิษฐ์ ในช่วงพ.ศ. 1400 Asomtavruli ถูกแทนที่ด้วยอักษรทรงเหลี่ยมชื่อ Nuskha-khutsuri ซึ่งใช้มาจนถึงราวพ.ศ. 1643 จนพ.ศ. 1843 Nuskha-khutsuri พัฒนามาเป็นอักษร Mkhedruli ซึ่งใช้มาจนปัจจุบัน
== ยูนิโคด ==
== แหล่งข้อมูลอื่น ==
รูปและการออกเสียงของอักษรจอร์เจีย (Omniglot.com) 
จอร์เจีย
มรดกภูมิปัญญาทางวัฒนธรรมของมนุษยชาติ